U skladu sa odredbama člana 48. stav (1) i (3) važećeg Statuta Bosnalijeka d.d. (Prečišćeni tekst broj: 2830/2017 od 18.09.2017. godine) i člana 230. stav (1) Zakona o privrednim društvima (Službene novine FBiH, br. 81/15 i 75/21), na osnovu Odluke Nadzornog odbora Društva broj: 3700/22 od 15.08.2022. godine, objavljuje se:

**O B A V J E Š T E N J E**

**O SAZIVANJU REDOVNE GODIŠNJE SKUPŠTINE DRUŠTVA BOSNALIJEK D.D.**

**I DATUM, VRIJEME I MJESTO ODRŽAVANJA**

Redovna godišnja Skupština društva Bosnalijek d.d. će se održati dana 19.09.2022. godine u prostorijama Društva, ul. Jukićeva 53. u Sarajevu, sa početkom u 11:00 sati (u daljem tekstu: Skupština).

**II DNEVNI RED SKUPŠTINE**

**Za Skupštinu je utvrđen sljedeći dnevni red:**

1. Izbor radnih tijela Skupštine
* Izbor predsjednika Skupštine
* Izbor dva ovjerivača zapisnika Skupštine
1. Donošenje odluke o usvajanju Godišnjeg izvještaja o poslovanju Društva za 2021. godinu sa finansijskim izvještajina, izvještajem vanjskog revizora i izvještajima Nadzornog odbora i Odbora za reviziju
2. Donošenje odluke o rasporedu dobiti i isplati dividende ostvarene po godišnjem izvještaju o poslovanju Društva za 2021. godinu
3. Donošenje odluke o izboru vanjskog revizora za reviziju finansijskih izvještaja društva Bosnalijek d.d. za 2022. godinu

**III RADNA TIJELA SKUPŠTINE**

Do izbora predsjednika, Skupštinom će predsjedavati prisutni dioničar ili punomoćnik dioničara sa najvećim brojem dionica sa pravom glasa. Skupština većinom glasova, između prisutnih dioničara i punomoćnika dioničara, bira predsjednika Skupštine i dva ovjerivača zapisnika o radu Skupštine. Utvrđivanje kvoruma i rezultate glasanja vršiće Odbor za glasanje u sastavu Amer Ćosibegović, predsjednik, Nedim Vrtić i Nermina Krehić, članovi. Zapisnik o radu Skupštine vodiće sekretar Društva ili druga ovlaštena službena osoba.

**IV PRIJEDLOZI ODLUKA ZA SKUPŠTINU**

**Za Skupštinu su utvrđeni sljedeći prijedlozi odluka:**

1. Prijedlog odluke o izboru radnih tijela Skupštine
2. Prijedlog odluke o usvajanju godišnjeg izvještaja o poslovanju Društva za 2021. godinu sa finansijskim izvještajima, izvještajem nezavisnog revizora i izvještajima Nadzornog odbora i Odbora za reviziju
3. Prijedlog odluke o rasporedu dobiti i isplati dividende ostvarene po godišnjem izvještaju o poslovanju Društva za 2021. godnu
4. Prijedlog odluke o izboru vanjskog revizora za reviziju finansijskih izvještaja društva Bosnalijeka d.d. za 2022. godinu

**V PRAVO UČEŠĆA I PRIJAVA ZA UČEŠĆE U RADU I ODLUČIVANJU SKUPŠTINE**

**Pravo učešća u radu i odlučivanju Skupštine imaju dioničari, odnosno njihovi zakonski zastupnici i punomoćnici, koji se nalaze na Listi dioničara kod Registra vrijednosnih papira u Federacije BiH 30 dana prije datuma održavanja Skupštine ili posljednjeg radnog dana koji prethodi tom roku ako on pada u neradni dan. Dioničar ili njegov zakonski zastupnik odnosno punomoćnik dioničara, koji želi učestvovati u radu i odlučivanju Skupštine, dužan je Odboru za glasanje podnijeti prijavu za učešće u radu i odlučivanju Skupštine, najkasnije 3 dana prije datuma određenog za održavanje Skupštine, t.j. zaključno sa 16.09.2022. godine. Prijava se može podnijeti u pisanoj formi neposrednom predajom na protokol Društva ili preporučenom poštom na adresu Bosnalijek d.d., Sarajevo, ul. Jukićeva br. 53., ili putem telefaksa (broj: +387 (0) 33 814 253) ili putem elektronske pošte (na E-mail adresu: Amer.Cosibegovic@Bosnalijek.com).** Obrasce prijava dioničari mogu naći na zvaničnoj web stranici Društva ([www.bosnalijek.ba](http://www.bosnalijek.ba))**. Za dioničare domaća pravna lica uz prijavu se mora dostaviti aktuelni izvod iz sudskog registra u originalu ne starijem od 3 mjeseca ili u ovjerenoj kopiji. Za dioničare strana pravna lica uz prijavu se mora dostaviti izvod iz nadležnog domicilnog registra kompanija ili drugi odgovarajući dokument iz kojeg je vidljiva registracija kompanije i lica ovlaštena za zastupanje, ne stariji od 3 mjeseca u originalu ili u ovjerenoj kopiji, koji moraju biti legalizirani u skladu sa primjenjivim propisima domicilne države i međunarodnim ugovorima.**

**VI PRAVO UČEŠĆA U RADU I ODLUČIVANJU SKUPŠTINE PUTEM PUNOMOĆNIKA**

**Učešće u radu i odlučivanju Skupštine dioničar može ostvariti lično ili punomoćnika odnosno zakonskog zastupnika koji je dužan postupati u skladu sa uputama dioničara, a ako upute nije dobio, u skladu sa razumnom prosudbom najboljeg interesa dioničara – vlastodavca.** Punomoć za učešće u radu i odlučivanju Skupštine dioničari mogu dati nakon objavljivanja ovog Obavještenja u obliku pisane izjave sa ovjernim potpisom dioničara – vlastodavca, na kojoj se nalazi i potpis punomoćnika. Punomoć za zastupanje dioničara pravnog lica mora biti izdata i potpisana od strane zakonskog zastupnika pravnog lica, te ovjerena od strane nadležnog državnog organa ili notara, u kojoj je potvrđen identitet i svojstvo izdavatelja punomoći. Za dioničare strana pravna lica punomoć mora biti ovjerena i legalizirana u skladu sa primjenjivim propisima domicilne države i međunarodnim ugovorima. Ovjerena punomoć, uz identifikacioni dokument dioničara odnosno njegovog zakonskog zastupnika i/ili punomoćnika, dostavlja se Društvu lično neposrednom predajom na protokol Društva ili putem preporučene pošte na adresu: Bosnalijek d.d., ul. Jukićeva br. 53., ili putem telefaksa **(broj: +387 (0) 33 814 253)** ili putem elektronske pošte (na E-mail adresu: Amer.Cosibegovic@Bosnalijek.com)**, najkasnije 3 dana prije datuma određenog za održavanje Skupštine, tj. zaključno sa 16.09.2022. godine.** Punomoćnik dioničara je dužan original ovjerene punomoći neposredno predati Odboru za glasanje najkasnije prilikom registracije za učešće u radu i odlučivanju Skupštine, a za dioničare pravna lica neophodno je uz punomoć predati i Aktuelni izvod iz sudskog registra i/ili drugog nadležnog Registra kompanija domicilne države, u originalu ne starijem od 3 mjeseca ili u ovjerenoj kopiji, koji u slučaju stranog dioničara mora biti legaliziran u skladu sa primjenjivim propisima domicilne države i međunarodnim ugovorima. Punomoć izdata za ovu Skupštinu važi i u slučaju ponovnog sazivanja redovne godišnje Skupštine Društva. Obrasce punomoći dioničari mogu naći na zvaničnoj web stranici Društva ([www.bosnalijek.ba](http://www.bosnalijek.ba))

**VII REGISTRACIJA I GLASANJE NA SKUPŠTINI**

Preporučuje se dioničarima odnosno zakonskim zastupnicima i punomoćnicima dioničara, koji žele učestvovati u radu i odlučivanju Skupštine, da dođu 30 minuta prije vremena određenog za početaka rada Skupštine radi blagovremenog evidentiranja i registracije. Svaki dioničar i punomoćnik dioničara dužan je prilikom registracije Odboru za glasanje predočiti validnu/važeću ispravu za osobnu/ličnu identifikaciju, a Odbor za glasanje je dužan utvrditi identitet dioničara i punomoćnika dioničara, te valjanost ovlašćenja odnosno punomoći i izvoda iz Sudskog ili drugog nadležnog Registra kompanija domicilne države. **Glasanje na Skupštini obavlja se putem glasačkih listića zaokruživanjem odgovora „ZA“ ili „PROTIV“ prijedloga odluke i/ili imena kandidata prilikom izbora radnih tijela Skupštine, s tim da Skupština može odlučiti da izbor radnih tijela vrši putem „aklamacije“ odnosno dizanjem ruku.**

**VIII UVID U MATERIJALE ZA SKUPŠTINU**

**Od dana objavljivanja ovog Obavještenja, svi dioničari, njihovi zakonski zastupnici i punomoćnici imaju pravo izvršiti uvid u listu dioničara, uvid u finansijske izvještaje, izvještaj vanjskog revizora, Nadzornog odbora i Odbora za reviziju, te prijedloge odluka za Skupštinu. Dioničar i/ili punomoćnik dioničara, na lični zahtjev i o vlastitom trošku, ima pravo na kopiju naprijed navedenih dokumenata. Uvid u sve navedene materijale može se izvršiti u sjedištu društva Bosnalijek d.d. Sarajevo, ul. Jukićeva 53., svakim radnim danom, osim srijedom i petkom, u vremenu od 10:30 do 13:30 sati, zaključno sa 16.09.2022. godine. Sekretar Društva ili druga ovlaštena osoba su ovlašteni za obradu uvida i kopiranje materijala, bez ovlaštenja za davanje objašnjenja i tumačenja materijala za Skupštinu.**

 **BOSNALIJEK D.D.**

 **NADZORNI ODBOR DRUŠTVA**